Upphaflega gerði félagið ráð fyrir níu slíkum vélum í flota sínum á þessu ári . Auglýsing „ Icelandair og Félag íslenskra atvinnuflugmanna ( FÍA ) hafa á þessu ári unnið saman að því að skapa tækifæri til þess að takast á við sveiflur í áhafnaþörf félagsins með öðrum leiðum en áður hefur tíðkast og nú þegar hafa störf tæplega 100 flugmanna tekið breytingum yfir veturinn , “ segir í tilkynningunni . Hvað varðar stöðu mála vegna Boeing 737 MAX flugvéla , þá hefur yfirgripsmikið ferli , sem er í höndum alþjóðaflugmálayfirvalda , staðið yfir síðan vélarnar voru kyrrsettar fyrr á þessu ári . Sú vinna fer fram í samvinnu við Boeing og þau flugfélög sem eru með MAX vélar í rekstri og samkvæmt Icelandair er það hagsmuna - og forgangsmál allra hlutaðeigandi að tryggja öryggi vélanna og koma þeim aftur í rekstur . „ Icelandair mun , hér eftir sem hingað til , leggja höfuðáherslu á að lágmarka tjón félagsins og áhrif kyrrsetningarinnar á farþega og íslenska ferðaþjónustu . Félagið er þegar í viðræðum við Boeing um að fá það fjárhagslega tjón sem hlotist hefur af kyrrsetningu vélanna bætt , “ segir að lokum í tilkynningunni . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .